**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2023-05-15 Nr. TAR-32

 Posėdžio data – 2023 m. gegužės 10 d.

 Pradžia – 14.00 val. (nuotoliniu būdu)

 Posėdžio pirmininkas – Rimantas Taraškevičius.

 Posėdžio sekretorė – Lietutė Demidova.

 5. SVARSTYTA. Klaipėdos miesto savivaldybės mero rezervo lėšų naudojimo taisyklių patvirtinimas.

 Pranešėja – K. Petraitienė. Teigia, kad sprendimo projektu siekiama patvirtinti Klaipėdos miesto savivaldybės mero rezervo lėšų naudojimo taisykles. Teikiamo sprendimo projekto tikslas – atsižvelgiant į 2023 m. balandžio 1 d. įsigaliojusius Lietuvos Respublikos biudžeto sandaros įstatymo pakeitimus, nustatyti mero rezervo lėšų naudojimo tvarką ir pripažinti netekusiu galios Klaipėdos miesto savivaldybės tarybos 2013 m. vasario 28 d. sprendimą Nr. T2-36 „Dėl Klaipėdos miesto savivaldybės administracijos direktoriaus rezervo naudojimo taisyklių patvirtinimo“ su visais pakeitimais. 2022 m. birželio 30 d. Lietuvos Respublikos biudžeto sandaros įstatymo Nr. I-430 11, 25, 26, 27, 31 ir 34 straipsnių pakeitimo įstatymu Nr. XIV-1271, kuris įsigaliojo nuo 2023 m. balandžio 1 d., pakeistas 25 straipsnis, kuriame reglamentuojama mero rezervo dydis ir jo naudojimo tvarka. Pažymi, kad priėmus šį Savivaldybės tarybos sprendimą bus įgyvendintos Lietuvos Respublikos biudžeto sandaros įstatymo nuostatos ir patvirtintos Klaipėdos miesto savivaldybės mero rezervo lėšų naudojimo taisyklės.

 R. Taraškevičius mano, kad prašymų nagrinėjimo termino sutrumpinimui galėtų veikti nuolatinė Komisija, o pateikti prašymai turėtų būti išnagrinėti per savaitę, o ne per 20 darbo dienų.

 K. Petraitienė sako, kad nėra poreikio sudaryti nuolatinę Komisiją.

 R. Taraškevičius atsiima siūlymą dėl nuolatinės Komisijos sudarymo, tačiau prašymų nagrinėjimo terminą siūlo sumažinti iki 7 darbo dienų termino.

 V. Karolis mano, kad prašymų nagrinėjimo terminas galėtų būti dar trumpesnis (pvz.: 5 darbo dienos).

 R. Taraškevičius siūlo koreguoti Klaipėdos miesto savivaldybės mero rezervo lėšų naudojimo taisyklių (toliau – Taisyklės) 12 punktą ir jį išdėstyti taip: „12. Komisija išnagrinėja prašymus ir ne vėliau kaip per 7 darbo dienas nuo jų gavimo teikia Merui išvadas“.

 R. Taraškevičius mano, kad projektą (Taisyklių 14 punktas) dėl lėšų skyrimo iš rezervo turėtų rengti Finansų skyrius, o ne Turto skyrius.

 K. Petraitienė teigia, kad su tuo nesutinka, nes tai turtiniai klausimai.

 R. Taraškevičius atsiima siūlymą.

 NUTARTA. Pritarti sprendimo projektui su siūlymu – pakoreguoti Taisyklių 12 punktą ir jį išdėstyti taip: „12. Komisija išnagrinėja prašymus ir ne vėliau kaip per 7 darbo dienas nuo jų gavimo teikia Merui išvadas“.

 BALSUOTA: už – 7 (R. Taraškevičius, S. Budinas, A. Statkevičius, A. Dobranskis, V. Karolis, A. Kaveckis, A. Šniepis), prieš – 0, susilaiko – 0.

Posėdžio pirmininkas Rimantas Taraškevičius

Posėdžio sekretorė Lietutė Demidova